**Ακαδημαϊκός Σύμβουλος**

Το Τμήμα Μαιευτικής του Πανεπιστημίου Δυτικής Αττικής έχει υιοθετήσει και εφαρμόζει τον θεσμό της/του Ακαδημαϊκού Συμβούλου. Ο θεσμός αυτός διευκολύνει τις/τους προπτυχιακές/ούς φοιτήτριες/τές να ολοκληρώσουν τις σπουδές τους με τον πιο ορθολογικό και αποδοτικό τρόπο.

Η/Ο Ακαδημαϊκός Σύμβουλος είναι καθηγήτρια/ής του Τμήματος και προσφέρει  στις/στους φοιτήτριες/τές του Πανεπιστημίου πληροφορίες και βοήθεια για την καλύτερη οργάνωση των σπουδών. Επίσης συμβουλεύει και υποστηρίζει τις/τους πρωτοετείς φοιτήτριες/τές, με σκοπό να διευκολυνθεί η μετάβασή τους από τη δευτεροβάθμια στην τριτοβάθμια εκπαίδευση.

Επιπρόσθετα, συμβουλεύει και ενημερώνει τους φοιτητές σε θέματα των σπουδών τους και της μετέπειτα επαγγελματικής τους σταδιοδρομίας και καταβάλλει ιδιαίτερη υποστηρικτική φροντίδα στις/στους φοιτήτριες/τές που αντιμετωπίζουν σοβαρά προσωπικά, οικογενειακά και άλλα προβλήματα με σκοπό την επιτυχή ολοκλήρωση των σπουδών τους.

Η/Ο Ακαδημαϊκός Σύμβουλος, μέσα από συζήτηση, μπορεί να βοηθήσει τον φοιτητή ή την φοιτήτρια σε ακαδημαϊκά θέματα, όπως η επιλογή μαθημάτων ή κατευθύνσεων, η διαχείριση προβλημάτων με το πρόγραμμα σπουδών και η διασαφήνιση αποριών που μπορεί να υπάρχουν σε σχέση με τις διαδικασίες που έχει θεσπίσει το Τμήμα.  Επίσης, λειτουργεί ως συνδετικός κρίκος ανάμεσα σε φοιτητές και υπηρεσίες του Ιδρύματος, όπως η Φοιτητική Μέριμνα, το Γραφείο Πρακτικής Άσκησης ή το Συμβουλευτικό Κέντρο Φοιτητών, με στόχο την καλύτερη οργάνωση και επιτυχή περάτωση των σπουδών των φοιτητριών/τών.

Όλες/οι οι προπτυχιακές/οί φοιτήτριες/τές καλούνται να αξιοποιήσουν τον θεσμό της/του Ακαδημαϊκού Συμβούλου για να επιλύσουν όποιες δυσκολίες τυχόν παρουσιαστούν κατά τον βασικό κύκλο των σπουδών τους.

**Συμπερασματικά**, η/ο Ακαδημαϊκός Σύμβουλος μπορεί να βοηθήσει κάθε φοιτήτρια/τή να:

* δηλώσει με τη βέλτιστη σειρά τα μαθήματά της/του με σκοπό την απόκτηση αλυσιδωτής και ολοκληρωμένης  γνώσης
* επιλέξει τα μαθήματα επιλογής σύμφωνα με τα ενδιαφέροντα, τις δυνατότητες και τις επιδεξιότητες της/του
* επιλύσει κατά περίπτωση κάθε μη ωφέλιμο περιορισμό στις δηλώσεις μαθημάτων, που ενδέχεται να παρουσιαστεί με την εφαρμογή των προαπαιτούμενων μαθημάτων
* υποστηρίξει και καθοδηγήσει στις/στους φοιτήτριες/τές σε θέματα σχετικά με την πρόοδο και την επιτυχή ολοκλήρωση των σπουδών τους καθώς και σε θέματα σταδιοδρομίας

Μέσω της Συνέλευσης του τμήματος ορίστηκε ως Ακαδημαϊκή Σύμβουλος για το Ακαδημαϊκό Έτος 2022-2023:

Χριστίνα Νάνου

Για τη συνάντηση με την ακαδημαϊκή σύμβουλο θα γίνεται κάθε Τετάρτη 11:00 - 13:00 αφού έχει προηγηθεί επικοινωνία και ραντεβού είτε δια ζώσης είτε μέσω email.

Mail: nanouxv@uniwa.gr

Τηλέφωνο :697 27 30 286